Tiltale for afpresning af særlig grov beskaffenhed, forsætlig brandstiftelse mm. Påstand om udvisning, konfiskation og erstatning
Ret: Retten i Herning (1. instans)
Faggruppe: Straffesag — Nævningesag
Sagsemner: Almenskadelige handlinger;
Formueforbrydelser;
Liv og legeme;

Tre mænd fundet skyldige i blandt andet afpresning og ildspåsættelse

I et større sagskompleks er tre mænd fundet skyldige i blandt andet afpresning og ildspåsættelse med
omfattende ødelæggelse på en lagerbygning.
Sagsnummer: 2920/2021
Efter en omfattende bevisførelse har et enigt nævningeting fundet tre mænd – herefter angivet som T1, T2 og
T3 – skyldige i ildspåsættelse som led i afpresning med omfattende ødelæggelse med skader på ikke un-der 25
mio. kr. på en lagerbygning i By 1 i sommeren 2020. T1 og T2 er tillige begge fundet skyldige i af-presning af
339.000 kr. mod den ene af virksomhedens ejere samt hærværk begået mod virksomheden og begge
virksomhedsejeres biler parkeret ved private adresser. T3 er frikendt for hærværksforholdene. T1 er tillige
fundet skyldig i afpresning af yderligere 250.000 kr. mod den samme virksomhedsejer i 2019.   Alle tre tiltalte
er også fundet delvist skyldige i et andet afpresningsforhold fra efteråret 2020, mens de alle tre er frifundet for
tiltalen om brandstiftelse og hærværk mod private ejendomme i den forbindelse. T1 og T2 er også fundet
skyldige i endnu et afpresningsforhold fra sommeren 2020 med beløb på 65.000 kr. mod ejerne af en kiosk i
By 1 og tillige hærværk begået mod kiosken som led i afpresningen. T2 har i sagen tilstået besiddelse af 174
gram kokain, som i det væsentligste var gemt i et pengeskab købt af T2 og sammen med T3 anbragt i en
anden mands lejlighed. I pengeskabet lå tillige en pistol med 6 skarpe patroner. Efter bevisførelsen om hvem
der havde hentet pistolen, hvem der havde adgang til pengeskabet, videoovervågning af indgangen til
lejligheden og lejlighedsejerens forklaring, blev T2 og T3 begge dømt for besiddelsen af kokainen og pistolen.
T1 blev i overensstemmelse med sin tilståelse tillige dømt for bedrageri af særlig grov beskaffenhed sam-men
med andre personer at have snydt 28 erhvervsdrivende til at købe falske billetter til Smukfest med et tab på
lidt over 800.000 kr.   
Der er i dommen taget stilling til andre mindre forhold vedrørende T1 og T2.
Et enigt nævningeting fastsatte straffene til 5 år og 6 måneder til T1 og T3 og 7 år og 6 måneder til T2. Efter
stemmeflertallet blev T1 og T3 udvist for bestandig.
De tiltalte ankede alle dommen til frifindelse i de ikke erkendte forhold dog således, at T2 ikke ankede for-
holdet omkring våben.
Dommen blev afsagt af Retten i Herning den 28. januar 2022 af et nævningeting.